b'\n_START_ARTICLE_\nTanskanpuoliverinen\n_START_PARAGRAPH_\nTanskanpuoliverinen (engl. Danish Warmblood) on tanskalainen hevosrotu. Kyseess\xc3\xa4 on l\xc3\xa4mminverinen (puoliverinen) rotu, joka on saanut alkunsa noin 1960-luvulla. Rotu on jalostettu pelk\xc3\xa4st\xc3\xa4\xc3\xa4n ratsuk\xc3\xa4ytt\xc3\xb6\xc3\xb6n._NEWLINE_Tanskanpuoliveriset tunnetaan jaloina, s\xc3\xa4ysein\xc3\xa4 ja tehokasliikkeisin\xc3\xa4 hevosina. S\xc3\xa4k\xc3\xa4korkeudeltaan hevonen on noin 160\xe2\x80\x93173 cm. Tanskanpuoliverinen on yleens\xc3\xa4 v\xc3\xa4rilt\xc3\xa4\xc3\xa4n ruunikko, mutta kaikkia tasaisia v\xc3\xa4rej\xc3\xa4 esiintyy._NEWLINE_Tanskanpuoliveriset menestyv\xc3\xa4t kilparatsuina erinomaisesti muun muassa koulu- ja esteratsastuksessa. Kyra Kyrklundin menestyksek\xc3\xa4s kouluratsu Matador II oli tanskanpuoliverinen. Tanskanpuoliverisell\xc3\xa4 on hyv\xc3\xa4 satulansija._NEWLINE_Yhdysvalloissa rotu on suhteellisen tuntematon, mutta vuonna 2001 pohjoisamerikkalainen tanskanpuoliveriyhdistys otti tavoitteekseen lis\xc3\xa4t\xc3\xa4 yhdysvaltalaisten tiet\xc3\xa4myst\xc3\xa4 hevosesta ja sit\xc3\xa4 my\xc3\xb6ten kiinnostusta rotuun.'